Abenida Crisanto Mendoza de los Reyes

Ang Abenida Crisanto Mendoza Delos Reyes (), na kilala rin bilang Abenida C.M. Delos Reyes (C.M. Delos Reyes Avenue), Gov. Luis Ferrer Drive, at Daang Tagaytay–Amadeo (Tagaytay–Amadeo Road), ay isang 40.1 kilometro (24.9 milyang) lansangan na may dalawa hanggang apat na linya at dumadaan sa mga gitnang bayan ng lalawigan ng Kabite, Pilipinas. Nagsisilbi itong daang sekundarya sa Lansangang Aguinaldo at isa rin itong alternatibong ruta mula Maynila papuntang Tagaytay. Kalinya nito ang Lansangang Aguinaldo sa silangan.

Ang hilagang dulo ng lansangan ay sa bayan ng Rosario, at pagkatapos ay dadaan ito sa buong kahabaan ng Heneral Trias at Amadeo. Tatapos ito sa Tagaytay.

Ang hilagang bahagi ng lansangan ay isang daang patag, makinis, at aspaltado, at kasalukuyang pinapalawak, mula dalawa hanggang apat na linya, upang makasya ang mas-maraming mga sasakyan. Ang katimugang bahagi na papuntang Tagaytay ay isang daang kongkreto at patag.

Tingnan din
Sistema ng lansangang bayan sa Pilipinas
Kagawaran ng Pagawaing Bayan at Lansangan

Mga sanggunian

Kategorya:Mga lansangan sa Pilipinas